Az egyoldalas nyomtatók ideálisak azon igazolványok számára, amelyek korlátozott számú kártyatulajdonosi információt tartalmaznak. Az olyan, egyszerű fényképes azonosítókhoz, amelyeknél előre nyomtatott kártyát használunk, és csak egy nevet, vonalkódot vagy numerikus azonosítót kell nyomtatnunk, az egyoldalas plasztik kártya nyomtató lesz a legkedvezőbb megoldás.
A kétoldalas nyomtatók lehetővé teszik a kártya mindkét oldalának egyszerre történő nyomtatását, és általában akkor használják őket, ha jelentős mennyiségű adatot kell rögzíteni egy adott kártyán. Ha az információk egy részét a kártya hátulján helyezzük el, akkor az elülső rész megmarad egyszerűnek és letisztultnak, hiszen a zavaró elemek átkerülnek a másik oldalra.